Prof Hoffie Hofmeyr oor die “Apostoliese Geloofsbelydenis, ‘n Eietydse Uitleg.” | hier staan ek
Prof Hoffie Hofmeyr oor die “Apostoliese Geloofsbelydenis, ‘n Eietydse Uitleg.”
Hierdie brief wat Prof Hofmeyr aan die pers gestuur het is nog nie publiseer nie maar het reeds viraal op die internet begin versprei. Let op wat hy sê oor die dokument oor die Apostoliese Geloofsbelydenis wat op die agenda van die sinode is. Beklemtoning is myne.
BRIEF AAN DIE REDAKTEUR
MAG DIE NGK-SINODE DIE DUUR LESSE UIT DIE NHK EN RKK LEER
(Prof JW(Hoffie) Hofmeyr, Emeritus Professor, Fakulteit Teologie, UP en Buitengewone Professor, Fakulteit Teologie, UV)
Verskeie onlangse persberigte verwys. Daaruit blyk dit duidelik dat die Nederduitsch Hervormde Kerk(NHK) binnelands en die Rooms Katolieke Kerk(RKK) buitelands tans ernstige worstelinge beleef.
Belangrik is die onlangse uitsprake van die NHK se Algemene Kerkvergadering dat hulle weer die gebalanseerde kerklike en teologiese hoofstroomweg wil herontdek en op die wesenlike van die Evangelie wil fokus, na hulle deur hulle eie toedoen in die afgelope tyd aan verskillende krisisse blootgestel is. Hulle wil naamlik nou duideliker wegbeweeg van beide teologiese liberalisme maar ook teologiese fundamentalisme en hul respek vir Skrif en belydenis herstel.
In die buiteland het die RKK by monde van die nuwe pous onlangs baie duidelik laat blyk dat die RKK baie meer sal moet fokus op die wesenlike van die uitdra van die Evangelie en minder op die politiek en die burokrasie. Ook die RKK het volgens hom sigself in die afgelope tyd te veel met randkwessies en politieke korrekthede besig gehou in plaas van met die wesenlike. Onder sy leiding wil hy die RKK weer help terugbring na balans.
Die Algemene Sinode van die NGK vergader gedurende die volgende paar dae in Port Elizabeth . Ook vir die NGK lê daar duidelike keuses voor, naamlik of hy na links of na regs wil beweeg of eerder die wesenlike van die Evangelie, Skrif en belydenis wil herbevestig. Daar is reeds bepaalde gevaarligte wat vir die NGK brand, soos bv bepaalde eensydige en liberale voorstellle oor een van die oudste en mees basiese geloofsbelydenisse van feitlik van alle Christelike kerke in die wêreld naamlik die sg Apostoliese Geloofsbelydenis oftewel Twaalf Artikels. Verder is daar ook aanduidings dat die diskussie oor die duiwel weer die NGK in gevaarlike vaarwaters kan laat beland.
Mag dit wees dat die NGK-Sinode en veral ook sy leierskap wat eweneens voor ‘n groot geloofwaardigheidstoets met betrekking tot veral magspel staan, die nodige erns, verantwoordelikheid maar ook toewyding aan die dag sal lê om die dure lesse uit die onlangse verlede van die NHK en die RKK te leer. Anderste lê daar moeilike dae en jare en verdere wegkwyning vir die NGK voor.
4 thoughts on “Prof Hoffie Hofmeyr oor die “Apostoliese Geloofsbelydenis, ‘n Eietydse Uitleg.””
04/10/2013 at 10:35 pm
‘n Mens is innig dankbaar vir gesiene kerkleiers soos prof Hoffie wat nie skroom om waarskuwings te laat hoor nie!
D Malan said:
Hoffie, het jy al die uitleg van die geloofsbelydenis self gelees?
Ek neem aan dit kom as ‘n skok vir die opstellers dat enigiemand dit gelees het voor daaroor gestem is.
Genade vir julle en vrede van Hom wat is en wat was en wat kom, en van die sewe Geeste wat voor sy troon is, en van Jesus Christus, die getroue getuie, die eersgeborene uit die dode en die Owerste oor die konings van die aarde! Aan Hom wat ons liefgehad het en ons van ons sondes gewas het in sy bloed en ons gemaak het konings en priesters vir sy God en Vader, aan Hom die heerlikheid en die krag tot in ewigheid,amen.
Geliefdes, dis nie my seengroet nie, selfs nie van Johannes nie, maar komende van Jesus.Ek het gelukkig nie die breins nie, ook nie die modem, genetika of immiensisteem om al die beredenasies en argumente te volg nie, dit los ek vir my heilige hoogsgebore, hoogsgeleerde , hoogsgeeerde en hoogsgeliefde broers.
Uit die kontrei van die liberales is hulle toegewikkeld in hulle ‘opinionatedness.’
Waar Petrus in 2 Petrus 2 skryf van ‘damnable hersesies,’ is die interlinere griekse NT se vertaling van heresies, ‘opinions.’
Op die RC Sproul se Ligonier konferensies hou die Calviniste en diegene wat in die voetspoor van die Puriteine wandel, om satiries te praat van die ‘opinionatedness.’
Die liberaliste in die kerk kan nou met die mooiste vleiende, gladde en glibberige woordspeling kom, en sonder dat hulle dit weet, hulself vemom in die engele van die lig, ‘Parading as handsome incarnated devils’ en soos Calvyn in sy preke oor Efesiers skryf: ‘Some call themselves Reformed, but they are nothing else than incarnated devils.’ In 2 korintiers 11 en 12 beskryf die heilige Apostel Paulus; “Some parade as apostles of Christ, as workers of righteousness.”
In die dialoog van die liberales het daar niks oorgebly van die heiligheid van ons lieflike, groot en algeheel heerlike lewende God en die Vader van Jesus Christus nie,ook niks van die heiligheid van die woord van God nie, dis geen wonder dat hulle nie die heiligheid van die biljoene kinders van God wat met die geloofsbelydenis op hulle lippe gesterf het op bradstapels nie.